Anjing gembala Croatia

Anjing gembala Croatia ialah satu baka anjing gembala biri-biri Croatia daripada jenis spits Eropah Selatan. Ia merupakan salah satu daripada tujuh baka anjing beriktiraf di Croatia dan salah satu daripada dua baka anjing gembala biri-biri – yang lagi satu ialah tornjak. Ia amat serupa dengan mudi dari Hungary – yang dengannya kawasan masing-masing bertindih – tetapi lebih besar sedikit.

Sejarah
Asal usul anjing gembala Croatia tidak diketahui. Ia merupakan baka tradisional bekas rantau Baranja dan Bačka di Slavonia, hampir dengan sempadan dengan Hungary, dan mungkin diterbitkan daripada anjing yang dibawa ke kawasan itu dari Greece atau Turki, atau dari tempat lain di rantau Balkan. Sebuah naskhah dari tahun 1374 di dalam arkib Keuskupan Agung Đakovo–Osijek dilaporkan menyebut anjing gembala biri-biri di Croatia, dengan menggunakan frasa bahasa Latin canis pastoralis croaticus.

Pada sekitar tahun 1935, ahli agronomi dan pakar bedah veterinar, Stjepan Romić, memulakan pembiakbakaan terpilih ke atas anjing hitam Slavonia, lalu membawa kepada perkembangan anjing gembala Croatia moden. Contoh baka ini ditunjukkan pada tahun 1949 dalam sebuah pertunjukan anjing di Zagreb, pada masa itu ibu kota Republik Sosialis Croatia; piawaian baka dirangka pada tahun 1951 oleh Otto Rohr. Baka ini diterima secara muktamad oleh Persekutuan Kinologi Antarabangsa pada tahun 1967.

Ciri
Anjing gembala Croatia bersaiz sederhana: jantan berdiri setinggi sekitar  pada paras kelasa, sementara betina adalah lebih rendah sebanyak ; untuk anjing dengan pengakuran dan jenis yang luar biasa bagus, piawaian baka mengizinkan toleransi sehingga  lebih atau kurang berbanding dengan batas piawaian. Lapis bulunya ialah lapis bulu ganda pada kebanyakan kawasan tubuh yang terdiri daripada lapis bulu bawah lembut padat dan lapis bulu atas lembut panjang, sama ada keriting atau beralun, dengan ukuran panjang yang berbeza-beza dalam lingkungan ; bulu pada muka, telinga, dan tungkai bawah adalah pendek. Lapis bulunya sentiasa hitam, tetapi sesetengah tanda putih terbatas ditoleransi.

Kegunaan
Anjing gembala Croatia memiliki naluri gembala cukup berkembang dan digunakan sebagai anjing gembala biri-biri dan sebagai anjing pengawas.

Catatan

Rujukan

Gembala Croatia, Anjing
Gembala Croatia, Anjing
Gembala Croatia, Anjing
Gembala Croatia, Anjing